Dialetti dâ Pugghia

Li dialetti e li parrati dâ riggiuni Pugghia sunnu nummarusi e assai diversi tra d'iddi. Ponnu, comunqui, èssiri classificati dintra tri gruppi funnamintali:

 Gruppu dî dialetti taliani miridiunali 

Tra li dialetti pugghisi, appartinenti a lu cippu di li dialetti miridiunali taliani avemu:
 Dialettu barisi: parratu nta tutta la pruvincia di Bari e nta chidda di Barletta-Andria-Trani, unni sunnu prisenti arcuni varianti comu lu barlettanu e l'andrisi. A lu nord havi zoni di nfluenza nta la pruvincia di Foggia. A ovest si diffunni macari nta la pruvincia di Matera lu cui dialettu nun prisenta evidintìssimi diffirenzi cu chiddu barisi, supratutto nta la cadenza milòdica e prisenta certi nfluenzi puru nta la zona nord di Putenza (lu Vulture-melfese). A sud arriva nzinu a la sogghia messàpica longu na lìnia idiali ca vani di Tàrantu a Stuni (BR), giusu di la quali si parra lu salentinu.
 Dialettu foggianu: parratu nta la pruvincia di Foggia, nfluinzannu macari li cumuna di lu Molise miridiunali. Lu fuggianu pò èssiri cunziddiratu comu un dialettu barisi fortimenti nfluinzatu di lu napulitanu.
 Dialettu tarantinu di Tàrantu: parratu nta la cità di Tàrantu e nta la parti nord di l'omònima pruvincia nta li sò varianti (massafrisi, crispianisi, ecc...), e havi la particularitati d'èssiri n'idioma cumunali, ossia la sò varianti cchiù pura è parrata sclusivamenti dintra li cunfini di la cità.

 Dialetti di tranzizzioni àpulu-salentini 

 Li dialetti di Stuni (BR), Fasanu (BR), Cegghji (BR), Villa Castelli (BR), Sammichel (BR) e Gruttagghie (TA) sunnu di li dialetti pugghisi cu nfluenzi salentini. Sti parlati vèninu chiamati "Dialetti di tranzizzioni àpulu-salentini".

 Gruppu dî dialetti miridiunali stremi 

Assai diversu di l'àutri dialetti pugghisi, 'n quantu appartinenti ô gruppu dî dialetti miridiunali stremi (famigghia dâ lingua siciliana), è lu dialettu salentinu:
È parratu nta la ntera pruvincia di Lecce, granni parti dâ pruvincia di Brìndisi (dialettu brindisinu) e la parti miridiunali dâ pruvincia di Tàrantu. Lu dialettu salentinu prisenta assai similitùtini cu lu dialettu calabbrisi centru-miridiunali e li parlati siciliani di Sicilia.

 Liami nterni 

 Dialetti di tranzizzioni àpulu-salentini
 Gruppu sicilianu (dialetti taliani miridiunali stremi)

 Rifirimenti 

 Dialetti della Puglia (articolo della wikipedia italiana)

Catigurìa:Lingui rumanzi
Catigurìa:Pugghia